สปสช.เพิ่มคู่สาย สายด่วน 1330 รับแจ้งเข้าระบบสำหรับผู้ติดเชื้อตรวจ ATK ผลเป็นบวก เข้าระบบกักตัวเองที่บ้าน หรือกักตัวในชุมชน
ทพ.อรรถพร ลิ้มปัญญาเลิศ รองเลขาธิการสำนักงานหลักประกันสุขภาพแห่งชาติ (สปสช.) กล่าวว่า ขณะนี้ สปสช.ได้เปิดหน่วยคัดกรองโควิด -19 ด้วย Antigen tast kit (ATK) ที่ศูนย์ราชการแจ้งวัฒนะ รองรับประชาชนกลุ่มเสี่ยงสงสัยติดเชื้อ ตรวจฟรีแก่ทุกสิทธิ์การรักษา รองรับได้ 2,500 คนต่อวัน ซึ่งเมื่อตรวจด้วย ATK ผลเป็นบวกแล้วอาการเข้ากลุ่มสีเขียว ผู้ป่วยจะได้รับการจับคู่กับสถานพยาบาลทันทีเพื่อเข้าระบบ Home Isolation : HI หรือ Community Isolation : CI แต่หากไม่ได้ตรวจที่หน่วยตรวจ การจะเข้าระบบ HI หรือ CI ได้ ให้ติดต่อแจ้งเจ้าหน้าที่ถึงผลตรวจและแจ้งประวัติเพื่อบันทึกลงฐานข้อมูล ทำการจับคู่กับสถานพยาบาลใกล้บ้านให้ไปดูแล โดยสามารถโทรแจ้งที่สายด่วน 1330 กด 14 ซึ่งจากปัญหาประชาชนโทรแล้วไม่ค่อยติด วปวช.ได้ขยายคู่สายเป็น 1,600 คู่สายแล้ว โดยระดมจิตอาสามาช่วยรับสายและเมื่อวานได้ประสานบริษัทเอกชน เข้ามาช่วยเพิ่มอีก 500 รวมเป็น 2,100 สาย ซึ่งมีการติดตามข้อมูลรายนาที หากต้องส่งเข้า HI ซึ่งตอนนี้มีแล้ว 37,000 ราย จับคู่สถาพยาบาลให้ได้แล้ว 35,551 รายจับคู่ได้แล้ว นอกจากนี้ ได้เปิดช่องทางเว็ปไซต์ให้ประชาชนสามารถไปกรอกข้อมูลทิ้งประวัติให้เจ้าหน้าที่ติดต่อกลับได้ทางเว็ปไซต์ สปสช. หรือจะโทรหาสายด่วน 1668 1669 ก็ได้เช่นกันเมื่อผู้ป่วยสีเขียวเข้าระบบ AI แล้ว รพ. จะวีดิโอคอลหาทุกวันและเพื่อให้ติดตามอาการได้แม่นยำ สปสช.ได้สนับสนุนงบซื้อเทอโมมิเตอร์ วัดอุณหภูมิร่างกาย และเครื่องออกซิมิเตอร์ ติดปลายนิ้ว ดูความเข้มข้นออกซิเจนในเลือด เพื่อดูการทำงานของปอด แจกแก่ผู้ป่วนทุกคน รวมถึงสนับสนุนค่ายาและค่าอาหาร 3 มื้อให้สถานพยาบาลจัดส่งให้ผู้ป่วยตลอดการกักตัว 14 วัน กรณีผู้ป่วยสีเหลืองใน รพ.อาการดีขึ้น ต้องไปทำ HI ต่อที่บ้าน สปสช.ก็สนับสนุนงบจัดรถส่งผู้ป่วยถึงบ้านฟรีส่วนกรณีที่ประชาชนสงสัยว่าการตรวจด้วย Antigen tast kit จะไม่มีหลักฐานยืนยันยื่นเครมประกัน ทพ.อรรถพร กล่าวว่า ถ้าตรวจที่หน่วยตรวจจะมีการออกใบรับรองผลให้เหมือนกรณีตรวจด้วยวิธี RT-pcr ส่วนความคืบหน้าการซื้อ ATK แจกประชาชนกลุ่มเสี่ยงตรวจเองนั้น ได้ติดต่อเครือข่าย รพ.ราชวิถี ประสานให้องค์การเภสัชกรรม (อภ.) เปิดให้บริษัทต่างๆ เข้ามาเสนอราคา ในวันที่ 29 ก.ค.นี้ คาดว่าต้นเดือนหน้า จะมี ATK ส่งไปให้ รพ.ในพื้นที่สีแดง เพื่อส่งต่อให้ประชาชนกลุ่มเสี่ยงไปตรวจเองที่บ้าน